วัลลภ พลเสน

**วัลลภ พลเสน** หรือ **ไก่ แมลงสาบ** เป็นนักดนตรีเพื่อชีวิตอิสระ  เป็นผู้ประสานงานเครือข่ายศิลปินเพื่อชีวิต  ซึ่งมีบทบาทในการร้องเพลงในการชุมนุม ร่วมกับพันธมิตรประชาชนเพื่อประชาธิปไตย เมื่อ พ.ศ. 2549 และ พ.ศ. 2551 และเป็นผู้ที่ร่วมชุมนุมในเหตุการณ์พฤษภาทมิฬด้วย

## ประวัติ
วัลลภ พลเสน เป็นชาวจังหวัดชลบุรี จบการศึกษาจากมหาวิทยาลัยรามคำแหง  เริ่มเล่นดนตรีเข้าประกวด ตั้งแต่สมัยเรียนมหาวิทยาลัย และได้รับรางวัลชนะเลิศ  ปัจจุบันสมรสกับ รุ่งสุริยา พลเสน (ศิริจันทร์พร) ข้าราชการสาธารณสุข อำเภอพานทอง จังหวัดชลบุรี มีบุตร 2 คน

**ผลงานเพลงร่วมกับนักแต่งเพลงสมัครเล่นแห่งกรมทางฯ :**  บทเพลง ชุด 10 ปี แมลงสาบ ถึง เสบียง ชุดที่ 2 ปี 2544
วัลลภ พลเสน หรือ ไก่ แมลงสาบ ได้ทำดนตรี และเรียบเรียงเสียงประสานให้กับ **ครรชิต เหลืองบำรุงรักษ์** ซึ่งเป็นผู้แต่งคำร้องและทำนองจำนวน 9 เพลง คือ วัคซีนใจ ขับร้องโดย ติ๊ก ชุมแพ, แอบรัก ขับร้องโดย จ่าหลอย เฮนรี่, ครูชาวนา, ยิ้มยิ้มสู้, สามรัก, ขับร้องโดย ไก่ แมลงสาบ, พี่ขอโทษ ขับร้องโดย สุริยา ช้างเผือก, รักนิรันดร ขับร้องโดย เอ้ เสบียง, รำวงปรัชญาชีวิต ขับร้องโดย รวมศิลปิน, ยอดรัก ขับร้องโดย น้องดาว, ส่วนเพลง จากวันนั้นสู่วันนี้ ไก่ แมลงสาบ เป็นผู้แต่งทำนอง ดนตรีและขับร้อง ผู้แต่งคำร้องคือ ศุภนาศ โขนแจ่ม  ทั้งนี้เพื่อหารายได้ช่วยเหลือเด็กด้อยโอกาส และเยาวชนรักบ้านเกิด รายละเอียดเสียงเพลงสามารถฟังได้ที่ 

## งานการเมือง
วัลลภ พลเสน เคยเข้าร่วมการชุมนุมในเหตุการณ์พฤษภาทมิฬ เมื่อปี พ.ศ. 2535 และเป็นผู้ประสานงานเครือข่ายศิลปินเพื่อชีวิต เข้าร่วมการชุมนุมกับกลุ่มพันธมิตรประชาชนเพื่อประชาธิปไตย ในปี พ.ศ. 2549 และพ.ศ. 2551 นอกจากนั้นแล้วยังมีตำแหน่งเป็นกรรมการบริหารพรรคศิลปิน อีกด้วย

ปัจจุบันทำงานเป็นศิลปินอิสระ ช่วยเหลือกิจกรรมทางสังคมอยู่ตลอดเวลา จนหลายคนสงสัยว่า เขาหายไปไหน ซึ่งได้มีการรวบรวมกิจกรรมความเคลื่อนไหวของไก่ แมลงสาบไว้ในหัวข้อ  

## ผลงานร่วมกับศิลปินอื่น

* บันทึกพฤษภา (กรกฎาคม 2535)
* หมายเหตุประเทศไทย (2536)
* กองไฟในสายฝน (2545) ในเพลง เพราะเรารักเธอ
* ทศวรรษ พฤษภาประชาธรรม (2550) ในเพลง วีรชน คนของแผ่นดิน
* นักรบของประชา เคียงข้างคนจน (มีนาคม 2550) ในเพลง สุวิทย์ วัตหนู
* รำลึก 15 ปี พฤษภาประชาธรรม (พฤษภาคม 2550)
* ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี ในเพลง มาซิพวกเรามา
* บันทึกประวัติศาสตร์เพลงชีวิต พันธมิตรประชาธิปไตย (กันยายน 2551) - จัดทำขึ้นเพื่อสนับสนุนกองทุนเพลงกู้ชาติ ในเพลง บทเพลงแห่งการต่อสู้
* แสงดาวแห่งศรัทธา (สิงหาคม 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา ในเพลง ฝ่าฝัน
* รำลึก 15 สีบสาน 20 ปี วีรชนพฤษภา 35 (พฤษภาคม 2555) - จัดทำขึ้นเพื่อคารวะวีรชนพฤษภา 35 ในเพลง ขอดวงวิญญาณ

## ร่วมรับเชิญในอัลบั้มต่างๆของศิลปินท่านอื่นๆ

* เป็นนักร้องประสานเสียงในอัลบั้ม นายหัวครก ของ แสง ธรรมดา (2536)

## คอนเสิร์ต

* คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
* คอนเสิร์ต มหกรรมดนตรีเพื่อธรรมชาติและชีวิต ครั้งที่ 8 (8 ตุลาคม 2545)
* คอนเสิร์ต มหกรรมดนตรีเพื่อธรรมชาติและชีวิต ครั้งที่ 9 (5 เมษายน 2546)
* คอนเสิร์ต เอาประเทศไทยของเราคืนมา (19 กันยายน 2549)
* คอนเสิร์ต มหกรรมดนตรีเพื่อธรรมชาติและชีวิต ครั้งที่ 12 (16 ธันวาคม 2549)
* คอนเสิร์ต ผาดำ ครั้งที่ 1 (28 เมษายน 2550)
* คอนเสิร์ต พันธมิตรประชาธิปไตย (22 ธันวาคม 2550)
* คอนเสิร์ต การกุศล ถักทอประชาธิปไตย สายใยไทย-พม่า (29 กุมภาพันธ์ 2551)
* คอนเสิร์ต ผาดำ ครั้งที่ 2 (15 มีนาคม 2551)
* คอนเสิร์ต 60 ปี วีรชนคนกล้า (รับเชิญ) (29 เมษายน 2551)
* คอนเสิร์ต มหกรรมดนตรีเพื่อธรรมชาติและชีวิต ครั้งที่ 13 (31 มกราคม 2552)
* คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
* คอนเสิร์ต แสงดาวแห่งศรัทธา (25 กันยายน 2553)
* คอนเสิร์ต รวมใจเพื่อ หว่อง คาราวาน (12 ตุลาคม 2553)
* คอนเสิร์ต ครบรอบ 2 ปี สถานีวิทยุชุมชนบ้านห้วยขวาง (5 กุมภาพันธ์ 2554)
* คอนเสิร์ต รำลึกถึงปีที่ 20 เหตุการณ์พฤษภาประชาธรรม (18 พฤษภาคม 2555)
* คอนเสิร์ต รำลึก แดง อินโดจีน (24 มกราคม 2556)
* อะคูสติกคอนเสิร์ต เสือตัวเก่า รอการผ่าตัดหัวใจ จีน ปุถุชน (รับเชิญ) (5 ตุลาคม 2556)
* คอนเสิร์ต Free Veera ดนตรีแห่งภราดรภาพ บทเพลงเพื่ออิสรภาพ วีระ สมความคิด (28 พฤศจิกายน 2556)

## อ้างอิง

หมวดหมู่:นักดนตรีเพื่อชีวิต
หมวดหมู่:บุคคลจากมหาวิทยาลัยรามคำแหง
หมวดหมู่:นักดนตรีจากจังหวัดชลบุรี
หมวดหมู่:พรรคศิลปิน
หมวดหมู่:บุคคลที่เกี่ยวข้องกับเหตุการณ์พฤษภาทมิฬ
หมวดหมู่:พันธมิตรประชาชนเพื่อประชาธิปไตย